Lav et referat af nedenstående tekst:

Tekst:
Den første melding lød klokken 23.50, hvor en foderlade på en gård på Fuglegårdsvej ved Arden brød i brand. Gården er en større én af slagsen med 1200 køer, men Mariagerfjord Beredskab fik slukket branden inden den nåede stalden, hvor køerne befandt sig. - Det er formentlig ved blandingen af foder, at en kraftoverføring er gået i stykker og har slået gnister, siger vagtchef Per Jørgensen ved Nordjyllands Politi. Klokken 01.10 måtte beredskabet ud igen - denne gang til en gård på Glimsholtvej ved Sindal. Da beredskabet ankom til gården, var stuehuset helt overtændt, og flammer stod op fra taget. Der var ingen mennesker på stedet, da udhuset er under renovering. - Det er uheldigt. Så skal man til at bygge det op én gang til, siger Per Jørgensen. Branden blev stoppet inden den nåede stalden med omkring 200 køer. Brandårsagen er endnu ukendt.

Referat:
Onsdag aften og torsdag nat måtte beredskabet rykke ud til to brande på kvægbrug i Sindal og Arden.